দুর্গা পুজো মানে ঋতির কাছেও টক জলে চোবানো ফুচকা। ম্যাডক্স স্কয়ার, লেবুতলা পার্ক, মুদিয়ালি। বাড়ি ছাদে দেদার আড্ডা। বাবা মা বন্ধুদের নিয়ে খাওয়া দাওয়া আর হুল্লোড়। নতুন জামা। নতুন জুতো। নতুন গান। পুরনো স্মৃতি আর বই। আপনার পাশের বাড়ির শান্ত মেয়েটির মতোই একটি মেয়ে ঋতি। বয়স কত হবে আটাশ উনত্রিশ। ছটফটে ঋতি তবুও অনেক আলাদা। মডার্ন হাইস্কুলে পড়তেন। ছোটবেলা থেকেই পড়াশুনোয় তুখোড়। ছোটবেলা থেকেই তাঁর প্রতিভার হীরের দ্যুতি দেখেছিলেন বাবা-মা, শিক্ষক-শিক্ষিকারা।